ટોંક શહેર રાજસ્થાનના ટોંક જિલ્લામાં બનાસ નદીના કિનારે સ્થિત છે. ક્યારેક વિરાસતનું રાજ્ય રહેલાં આ શહેર પર ભારતની સ્વતંત્રતા પહેલા અનેક રાજવંશો દ્વારા શાસન કરવામાં આવ્યું હતું. આ જયપુર શહેરથી 95 કિ.મીના અંતરે સ્થિત છે. આ ક્ષેત્રમાં રહેલા ઐતહાસિક સ્મારકોના કારણે ટોંક વિતેલા યુગના એક હિસ્સાનું વર્ણન કરે છે. આ શહેર અને તેની આસપાસ પ્રવાસન માટેના અનેક આકર્ષણો છે. સોનેરી કોઠી અથવા સોનાની હવેલી આ ક્ષેત્રનું સૌથી પ્રમુખ આકર્ષણ છે. નવાબ મોહમ્મદ ઇબ્રાહિમ ખાન દ્વારા સંગીત, નૃત્ય અને કવિતાઓની પ્રસ્તૃતિ માટે બનાવવામાં આવેલી આ ઇમારતમાં કેટલાક શાનદાર ગ્લાસ પેન્ટિંગ પણ છે. તે નજર બાગ રોડ પર મોટા કુવા પાસે સ્થિત છે અને તેને શીશ મહેલ પણ કહેવામાં આવે છે. આ ઇમારતની દિવાલો પર સોનાની પોલીશ કરવામાં આવી છે અને તેના કક્ષમાં કાંચથી જડેલું એક સુંદર ચિત્ર છે.